stanford-oval/wikipedia huggingface dataset:
סוני מיוזיק פבלישינג
היסטוריה של ATV מיוזיק > רכישת ATV מיוזיק על ידי מייקל ג'קסון > תגובות לרכישה

ג'קסון השתמש בשירי הביטלס בפרסומות רבות, מתוך מחשבה שזה יאפשר לדור חדש של מעריצים להנות מהמוזיקה הזו. מקרטני, שהשתמש בקטלוג שירי באדי הולי בפרסומות, חש עצוב. ג'קסון הביע את כעסו על מקרטני, שכן הוצע לו לקנות את קטלוג השירים שלו, אך הוא סירב. באותה תקופה היה מקרטני אחד הבדרנים העשירים בעולם. הונו הוערך ב-560 מיליון דולר, והכנסתו מתמלוגים עמדה על 41 מיליון דולר. ג'קסון טען: ”אם הוא לא רצה להשקיע 47.5 מיליון דולר בשירים שלו, אין לו זכות לפנות אליי בעצב ובכעס”.
לאחר מותו של ג'קסון ב-2009 התראיין מקרטני ב-Late Show with David Letterman, וסיפר כיצד רכישת ATV מיוזיק העיבה על מערכת היחסים בינו לבין ג'קסון:
וזה היה, אתה יודע, זה היה מגניב. אני משער שמישהו היה צריך לרכוש את זה. מה שקרה היה שהתחלתי להתקשר אליו. חשבתי, אוקיי, הנה בחור שנמצא בנקודה בהיסטוריה לתת ללנון-מקרתני עסקה טובה [ייסוד חברת נורת'ן סונגס], סוף סוף. החתימו אותנו כשהיינו בני 21 או משהו כזה, בסמטה אחורית בליברפול. העסקה הזו לא השתנתה למרות שהפכנו את החברה הזו להכי מפורסמת... מאוד מצליחה. חשבתי לעצמי שהגיע הזמן להעלאה. זה הדבר ההגיוני, אתה יודע [דייוויד לטרמן: כן, אני חושב שאני יודע] וזה היה נהדר. דיברתי איתו [עם ג'קסון] על זה, אבל הוא לא שיתף פעולה בשיחה. הוא אמר "אלה רק עסקים, פול." אז עניתי "נכון. זה מה שזה." וחיכיתי לתגובה, אבל אף פעם לא הגענו לזה. חשבתי לעצמי, ואחרי זה המשכנו כל אחד לדרכו, אבל הוא היה איש מקסים, כשרוני מאוד, והוא חסר לנו.
אונו הייתה מרוצה מקנייתו של ג'קסון, וכינתה זאת כ"ברכה". בנובמבר 1990 הצהירה כי לאנשי עסקים לא היו את השיקולים של ג'קסון כאמן. לטענתה, הוא אהב מאוד את השירים, והיה אכפתי כלפיהם.
בשנת 1987 הוציא ג'קסון את אלבומו Bad, שהיה אמור לכלול גרסת כיסוי לשיר הביטלס, "Come Together", שיצא מתוך אלבום האולפן Abbey Road. הקלטה זו נגנזה, ונכללה לבסוך ב-HIStory: Past, Present and Future, Book I, שיצא שמונה שנים אחר-כך.
היסטוריה של הגלגול הראשון של סוני מיוזיק פבלישינג

חברת סוני, שרצתה להגדיל את דריסת רגלה בתעשיית הבידור, רכשה בינואר 1988 את CBS רקורדס בע"מ. בינואר 1991 שונה שמה לסוני מיוזיק אנטרטיינמנט בע"מ. במקביל לרכישה נוצרה על ידי סוני חברת בת ל-CBS רקורדס בע"מ, בשם CBS מיוזיק פבלישינג, האחראית על הוצאת מוזיקה לאור. ב-1986 נמכרה מחלקת ההוצאה הקודמת של CBS רקורדס, CBS סונג, ל-SBK אנטרטיינמנט. בשנת 1989 נמכרה SBK עצמה לחברת EMI.‏ כדי להגדיל את תחום הוצאת המוזיקה שלה החליטה סוני לרכוש דרך CBS רקורדס (שהייתה בבעלותה) את טרי אינטרנשיונל פבלישינג.
מיזוג ATV מיוזיק עם סוני מיוזיק פבלישינג

בשנת 1995 הציעה סוני לג'קסון 110 מילידון דולר עבור 50% ממניותיה של ATV מיוזיק. במהלך קונצרט שערך בטוקיו, בירת יפן, חתם ג'קסון על העסקה. למעשה, הוא מכר חצי בעלות על שירי הביטלס ושל אחרים תמורת רווח גדול. שיריו של ג'קסון, שנכללים בקטלוג אחר, לא נכללו בעסקה.
החברה הממוזגת נקראה סוני/ATV מיוזיק פבלישינג, והפכה לחברה השנייה בגודלה בעולם בתחום הוצאת מוזיקה לאור. מייקל פ. שולהוף, נשיא ומנכ"ל סוני קורפורייסן אוף אמריקה, בירך על המיזוג ושיבח את ג'קסון על מאמציו: ”מייקל ג'קסון הוא לא רק האמן המצליח ביותר בהיסטוריה. הוא גם איש עסקים נבון. הוא מבין את החשיבות של זכויות יוצרים ואת התפקיד שהן ממלאות בקדמה לטכנולוגיות חדשניות”. הוא הוסיף כי ג'קסון מכיר ב"מנהיגותה של סוני בפיתוח ומימוש טכנולוגיות חדשות, שמשרתות את הרבחת האופק היצירתי של אמנים כמוהו". ג'קסון היה חבר במועצת הדירקטוריון של החברה, ומכיוון שלשני הצדדים הייתה סמכות וטו, קבלת ההחלטות הייתה צריכה להתקבל פה אחד.
בשנת 2006 השיגה סוני אופציה לרכישת מחצית המניות שנותרה בידי ג'קסון בכל עת תמורת מחיר קבוע של 250 מיליון דולר.
מיזוג ATV מיוזיק עם סוני מיוזיק פבלישינג > הרחבת הקטלוג (2001–2007)

גם במאה ה-21 המשיכה סוני/ATV מיוזיק פבלישינג לרכוש קטלוגי שירים.
בנובמבר 2001 החתימה החברה את זמר הקאנטרי טוני מרטין על הסכם שותפות וכתיבה ובהוצאת שירים. למעשה, סוני/ATV מיוזיק פבלישינג רכשה את הקטלוג של בייבי מאי מיוזיק, שבבעלותו של מרטין. הקטלוג מונה 600 שירים.
ביולי 2002 רכשה החברה את המוציאה לאור הוותיקה ביותר בז'אנר הקאנטרי, אקוף-רוז מיוזיק, תמורת 157 מיליון דולר. העסקה כללה את הרחבת קטלוגה של סוני/ATV מיוזיק פבלישינג ב-55,000 שירי קאנטרי, כולל יצירותיו של האנק ויליאמס, האחים אברלי ורוי אורביסון, ותחום המאסטרינג של היקורי רקורדס. לימים הפכה היקורי רקורדס לחברת התקליטים הביתית של סוני/ATV מיוזיק פבלישינג, שמחזיקה גם בזכויות המאסטרינג של דיאל רקורדס, צ'אלנג' רקודס ופור סטאר רקורדס.
בשנת 2007 קנתה סוני/ATV את פאמוס מיוזיק, הוצאה לאור עם קטלוג של למעלה מ-125,000 שירים, כולל "Moon River", תמורת 370 מיליון דולר. הקטלוג כלל את יצירותיהם של אמינם, אייקון, ביורק, שאקירה ובק, וכן פסקולים שיצאו תחת סרטי פרמאונט.
מיזוג ATV מיוזיק עם סוני מיוזיק פבלישינג > עסקאות אדמיניסטרציה והפצה בולטות

ספקית הפרטיטורים הדיגיטליים "מיוזיק נוטס" הודיעה ביוני 2006 כי חתמה על הסכם הפצה ארוך טווח עם סוני/ATV מיוזיק פבלישינג. היא תייצר ותמכור ספרי תווים לשירים רבים מתוך הקטלוג של סוני/ATV.‏ בהצהרה שפרסם, הכריז דייוויד הוקמן, המנכ"ל של סוני/ATV, כי החברה שואפת תמיד להכיר דרכים חדשניות לקדם את השירים וכותביהם שחתומים תחתיה.
ב-4 באוגוסט 2008 הושגה עסקת הפצה דיגיטלית-גלובלית עם דה אורקרד, שתשווק את קטלוג המוזיקה של סוני/ATV.‏
ב-27 ביוני 2017 הסכימה סוני/ATV לנהל את זכויות ההוצאה לאור של הפסקולים מתוך חברת הקולנוע הצרפתית יורופקורפ. חברות קולנוע נוספות המסתמכות על ניהול ההוצאה לאור של סוני/ATV מיוזיק פבלשינג הן: סרטי סוני, שואו טיים נטוורקס, חברת דיסקברי, אולפני המאה ה-20, פוקס אנטרטיינמנט, אול3מדיה, אנטרטיינמנט ואן, A+E נטוורקס, אנדמול שיין גרופ ומאטל.
בשנת 2020 יצרה סוני מיוזיק/ATV שותפות דיגיטלית גם ביטסטארס, שייסדה את ביטסטארס פבלישינג – שירות מקוון וגלובלי עבור כותבי שירים ומפיקים עצמאיים, המאפשר להם לרשום את שיריהם באתר ולגבות תמלוגים לניהול ההוצאה לאור.
מיזוג ATV מיוזיק עם סוני מיוזיק פבלישינג > רכישת EMI פבלישינג בשנים 2012 ו-2018

בנובמבר 2011 הודיעה סיטיגרופ על עסקה למכירת EMI בשני חלקים. מוזיקה מוקלטת מתוך החברה נרכשה על ידי יוניברסל מיוזיק גרופ תמורת 1.9 מיליארד דולר. EMI מיוזיק פבלישינג נקנתה לקונסורציום בראשות סוני/ATV תמורת כ-2.2 מיליארד דולר. חברים נוספים בקונסורציום של סוני כללו את עיזבונו של ג'קסון (כ-10% בעלות), המיליארדר דייוויד גפן, חברת ההשקעות האמריקאית בלקסטון וקרן ההשקעות האמירתית של אבו דאבי, מובאדלה. באפריל 2012 זכתה העסקה לאישור האיחוד האירופי, בתנאי שחלק מהקטלוגים יימחקו. בדצמבר אותה שנה נמכרו זכויות ההוצאה לאור של פאמוס מיוזיק בריטניה ווירג'ין רקורדס ל-BMG רייטס מאנג'מנט תמורת 150 מיליון דולר. עם רכישת שליש מהקטלוג של EMI פבלישינג הפכה סוני/ATV לחברת הניהול הגדולה בעולם בתחום הוצאת מוזיקה לאור, כשבבעלותה למעלה משלושה מיליון שירים, והכנסות שמוערכות בכ-1.25 מיליארד דולר בשנה.
מאז 2012 מנהלת סוני/ATV חברת הוצאה לאור נוספת של ג'קסון, מייאק, הכוללת שירים שנכתבו על ידו. היא הייתה בבעלות המתחרה וורנר/צ'אפל מיוזיק.
ביולי 2018 קנתה סוני/ATV‏ 105 ממניות העיזבון של ג'קסון ב-EMI תמורת 287.5 מיליון דולר. בנובמבר אותה השנה רעשה סוני 60% ממניות חברת ההשקעות מובאדלה ב-EMI מיוזיק פבלישינג תמורת 2.3 מיליארד דולר, בהתבסס על שווי ארגוני של 4.75 מיליארד דולר. בעקבות עסקאות אלו הפכה סוני/ATV מיוזיק פבלישינג למחזיקה הבלעדית ב-EMI מיוזיק פבלישינג.
מיזוג ATV מיוזיק עם סוני מיוזיק פבלישינג > רכישת חלקו של ג'קסון על ידי סוני

בספטמבר 2016 רכשה סוני את חלקו של עיזבונו של ג'קסון בסוני/ATV תמורת 750 מיליון דולר. עם זאת, זכויותיו של ג'קסון על מייאק מיוזיק נשארו בבעלותו. ההכנסות הופקדו עבור צאצאיו.
מיזוג ATV מיוזיק עם סוני מיוזיק פבלישינג > בעלות על שירי הביטלס

בינואר 2017 הגיש מקרטני תביעה לבית המשפט המחוזי של ארצות הברית נגד סוני/ATV מיוזיק פבלישינג בבקשה לקבל בחזרה את הבעלות על חלקו בקטלוג שירי הצמד לנון-מקרטני. על פי חוקי זכויות היוצרים בארצות הברית, רשאי כל מחבר לתבוע את זכויותיו על יצירות שפורסמו לפני 1978 לא יאוחר מ-56 שנים לאחר מועד יציאתם לאור. מקרטני וסוני הסכימו להסדר סודי ביניהם, שנכרת ביוני.
קונסטנטין בוגומולוב

| --- | --- |

בוגומולוב, 2014
 לידה:  23 ביולי 1975 (בן 49) מוסקבה, ברה"מ 
 שם לידה:  Константин Юрьевич Богомолов 
 מדינה:  רוסיה 
 תקופת הפעילות:  מ-2002
 מקום לימודים:  Kaptsov Gymnasium № 1520 (1992)  הפקולטה הפילולוגית של אוניברסיטת מוסקבה (1997)  האקדמיה הרוסית לאמנויות התיאטרון (2003) 
 בן או בת זוג:  קסניה סובצ'ק (13 בספטמבר 2019–?) 
 פרסים והוקרה:  צ'ייקה  מסכת הזהב 
 פרופיל ב-IMDb
 
קונסטנטין יורייביץ' בוגומולוב (ברוסית: Константин Юрьевич Богомолов; נולד ב-23 ביולי 1975, מוסקבה) הוא במאי ומשורר רוסי. מנהל אמנותי של התיאטרון במלאיה ברונאיה, בנו של מבקר הקולנוע יורי בוגומולוב.
ביוגרפיה

קונסטנטין בוגומולוב נולד ב־23 ביולי 1975 במוסקבה למשפחת מבקרי הקולנוע יורי אלכסנדרוביץ' בוגומולוב ואולגה גאורגייבנה אוליאנובה. התחנך בסדנה הספרותית של אולגה טטרינובה "ארון ברושים".
בשנת 1990 התפרסמו שיריו של בוגומולוב במגזין הספרותי "אנחנו" ובאוסף השירה "הד שבע עשרה", בשנת 1995 - באוסף הסיפורים "בבל".
בשנת 2019, עם הספר "כה דיבר בוגומולוב" (בהוצאת AST), נכלל המחבר ברשימה הקצרה של פרס 'אנדריי בלי' בקטגוריית "שירה". בשנת 2020 הוא זכה בפרס ולרי פטרוב גאורגייביץ'- על הפקת התיאטרון שלו, "החטא ועונשו" הוענק לו 'אות הכרת תודה מהאנושות!".
בשנת 1992 סיים את לימודיו בגימנסיה מספר 1520 על שם קפצוב (בית הספר מספר 31 לשעבר) ובשנת 1997 סיים את לימודיו במחלקה לפילולוגיה רוסית, הפקולטה לפילולוגיה של אוניברסיטת מוסקבה. לאחר שלמד במשך שנה בבית ספר לתארים מתקדמים (הוא למד על הבונים החופשיים ברוסיה של המאה ה-18), נכנס בוגומולוב לקורס של אנדריי גונצ'רוב במכון RATI - GITIS, משם סיים את לימודיו בשנת 2003.
קריירה

בשנת 2007, קונסטנטין בוגומולוב זכה בפרס חתן פרס תיאטרון השחף על ההצגה "מהומה רבה על לא דבר" בקטגוריית "גישה לא שגרתית של יצירה קלאסית." בשנת 2013 - קיבל את פרס אולג יאנקובסקי בקטגוריית "תגלית יצירתית". קונסטנטין בוגומולוב היה מועמד לפרס מסכת הזהב בשנת 2010 על ההצגה הבן הבכור, בשנת 2011 על ההצגה WONDERLAND-80 ובשנת 2013 על ההצגות 'ליר' ו'השנה שלא נולדתי'.
עד נובמבר 2013 שימש בתפקיד עוזר המנהל האמנותי של תיאטרון האמנות המוסקבאי על שם צ'כוב. בסוף מאי 2019 הודיע ראש מחלקת התרבות של עיריית מוסקבה, אלכסנדר קיבובסקי, כי קונסטנטין בוגומולוב ימונה למנהל האמנותי של תיאטרון הדרמה המוסקבאי במלאיה ברונאיה. ב-25 ביוני 2019 נכנס הבמאי לתפקיד זה.
היה חבר בתנועת המחאה הרוסית בעשור השני של המאה ה־21. שימש כמפקח במהלך הבחירות לראשות העיר 2013 במוסקבה. ביוני 2019, בראיון עם קסניה סובצ'ק, מתח ביקורת על האופוזיציה הרוסית ובשנת 2018 הוא תמך במועמד לראשות עיריית מוסקבה סרגיי סוביאנין.
"אני שונא את השיחות האלה במטבח. השיחות האלה גורמות לי סלידה, - התלונן בוגומולוב. - כל השיחות הללו של האינטליגנציה הרוסית על טוב ורע, הזורמים ממטבחים לפייסבוק, הן פלטפורמה נפלאה ומיוחדת לאנשים פחדנים שבאים בריצה (צועקים), אך אינם מסתכלים בעיניים.”
באוגוסט 2019, בדיון עם סרגיי פרחומנקו, דיבר על ההפגנות במוסקבה:
"קריאה לאי ציות, קריאה לעובדה ש'לא ניתן לסבול את זה יותר, הלכלוך הגיע לקצה, בואו נצא החוצה, בואו נתאחד, אין להם זכות, הם לא יעברו!" וכוליה. אבל אם אתם מהפכנים, המשיכו. ובכן, אם מדובר במשטר פשיסטי, צרו תאים מחתרתיים, השתתפו בלוחמת גרילה. מדוע אתם הולכים לעצרות המוסכמות ואז יוצאים ל[שדרות]סחרוב [לעימותים]?"
הוא גילם תפקידים במספר הפקות טלוויזיה וקולנוע בשנת 2019 גילם את דמותו של סמיון, מומחה לזיהוי פלילי בסדרה "נשים נשמרות". לאחר מכן כיכב בסדרות משנת 2020, האיש הטוב ובסדרה שרלוק ברוסיה.
את התפקיד הראשי הראשון בטלוויזיה, גילם כאולג, שגילם בסדרה "פסיכו" שהפיק וביים פיודור בונדרצ'וק. בסדרה בת 8 פרקים כיכב לצדם של אולג מנשיקוב, איגור ורניק, ילנה ליאדובה, קסמיה רפופורט ואנה צ'יפובסקאיה. הסדרה מגוללת את סיפורו של פסיכותרפיסט מצליח בן 40, על רקע משבר אמצע החיים, מתחיל להיתקל בבעיות עם לקוחותיו: הוא כבר לא יכול להתמודד עם הצרות שלהם. בנוסף, לא הכל טוב בחייו האישיים. במשך יותר משנה דווח כי אשתו האהובה נעדרת, והוא עצמו מתגורר עם אמו הסובלת מהתפרצויות של תוקפנות והתמכרות לסמים. אולג מתחיל לקיים מפגשים עם נפגעי תאונות אוויר ואסונות טבע ולהחלטה זו יש השפעה בלתי צפויה על נפשו.
חיים אישיים

אשתו הראשונה - דריה מורוז (נולדה ב-1983), שחקנית. בני הזוג התגרשו בשנת 2018.
בת - אנה קונסטנטינובנה בוגומולובה (נולדה ב-6 בספטמבר 2010), לומדת בבית הספר הגרמני בשגרירות גרמניה ברוסיה, במוסקבה, וכן בבית הספר למוזיקה לילדים, משחקת טניס.
האישה השנייה (מאז 13 בספטמבר 2019) היא קסניה סובצ'ק (ילידת 1981). מאז שנת 2018 בני הזוג מנהלים מערכת יחסים קרובה. ב-21 בינואר 2019 פרץ מאבק בין בעלה לשעבר של סובצ'אק, השחקן מקסים ויטורגן, לבין קונסטנטין בוגומולוב.
אחותו הגדולה - אולגה יורייבנה בוגומולובה (נולדה ב-13 בפברואר 1971) - מבקרת, תסריטאית, עורכת, בעלת תואר בהיסטוריה של האמנות.
הערות שוליים

↑  The Helena Modrzejewska National Stary Theatre (2015-12-19). "Anton Czechow Dir. Konstantin Bogomołow". The Helena Modrzejewska National Stary Theatre. The Helena Modrzejewska National Stary Theatre.
↑  Художественным руководителем Театра на Малой Бронной назначен Константин Богомолов
↑  הרצאתו של קונסטנטין בוגומולוב בערוץ "גשם"
↑  הרצאה “חסרת רגישות. אכזריות חדשה" בבית הספר לקולנוע חדש במוסקבה
↑  במסגרת הפרויקט "דרך פעולה"
↑  ניתוח "השחף" א. צ'כוב במסגרת בית הספר הבינלאומי לתיאטרון קיץ של STD RF
↑  ראיון לאתר "PiRamida"
↑  ראיון למרינה דמיטרווסקאיה ב-PTZh
↑  ראיון עם ילנה קובלסקאיה ב"אפישה"
↑  הראיון של קסניה טורקובה בחדשות מוסקבה
↑  שבעה ספרים אהובים על ידי קונסטנטין בוגומולוב
↑  אידיוט אופנתי, כתבת תסקיר
↑  Опубликован шорт-лист премии Андрея Белого 2019 года
↑  Богомолов станет новым худруком Театра на Малой Бронной / RT
↑  Константин Богомолов вступает в должность худрука Театра на Малой Бронной
↑  Владимир Варфоломеев (2018-08-26). "Но есть и новички". הד מוסקבה.
↑  "Константин Богомолов рассказал Собчак о разочаровании либеральной тусовкой" (ברוסית). tsargrad.tv. 2019-06-13. נבדק ב-2019-06-18.
↑  "Дебаты. Взгляд на протест" (ברוסית). Радиостанция «הד מוסקבה». 2019-08-19. נבדק ב-2019-08-19.
↑  BFM.ru (2016-07-05). "Богомолов снимет фильм по рассказу Сорокина «Настя»". BFM.ru - деловой портал. נבדק ב-2016-11-10.
↑  Столяр, Татьяна. "Константин Богомолов экранизирует "Настю" Владимира Сорокина". Life.ru. נבדק ב-2016-11-10.
↑  Анастасия Козлова. Дарья Мороз стала мамой. — Актриса родила дочку. Газета «קומסומולסקאיה פראבדה» // kp.ru (7 сентября 2010 года)
↑  Лика Брагина. Дарья Мороз: «Дочь мудрее меня — я была эгоисткой». — Актриса рассказала «ТН» о родителях, непростом характере, гармонии в семейных отношениях, воспитании дочери и грядущих премьерах. «Теленеделя» // tele.ru (12 июля 2017 года)
↑  Спектакль окончен: Ксения Собчак и Константин Богомолов перестали скрываться / 7days.ru
↑  Кира БУЛЫЧЕВА | Сайт «Комсомольской правды» (2019-01-23). "После драки Виторгана и Богомолова Собчак увезла утешать режиссера в другой ресторан" (ברוסית). KP.RU - сайт «Комсомольской правды». נבדק ב-2019-03-16.
↑  Ольга Богомолова – Про меня – Сноб
| --- | --- |
בקרת זהויות :  PLWABN: 9810704667405606  BIBSYS: 1592202680089  BnF: cb16952904x (data)  GND: 1179504577  ISNI: 0000 0004 3056 5942  LCCN: no2019189562  LNB: 000253038  NKC: xx0264038  RERO: 02-A028456439  VIAF: 307484731   WorldCat (עם VIAF): 307484731
פסטיבלים

פרגמנט מתוך Fasti Praenestini
הפסטיבלים (בלטינית Fasti, "פאסטים"), הוא חיבור אטיולוגיה בעל שישה ספרים, שנכתב על ידי המשורר הרומי אובידיוס ופורסם כנראה בשנת 8 לספירה. החיבור מציג את לוח השנה הרומי בצורה פואטית, כשכל ספר מוקדש לחודש אחד.
על היצירה

הפסטיבלים נכתב על ידי אובידיוס ופורסם כנראה בשנת 8 לספירה בצורה של שירי אלגיה, בצורת הקופלט האלגי. היצירה מציגה את לוח השנה הרומי בצורה פואטית, כשכל ספר מוקדש לחודש אחד. נראה שאובידיוס רצה לכתוב על כל חודשי השנה אך כאשר נשלח לגלות, היצירה עדיין לא הייתה גמורה. כיום נמצאים רק ששת הספרים הראשונים, מינואר עד יוני, כאשר הספר האחרון מסתיים באמצעו. אובידיוס בעצמו מעיד שעבודתו נקטעה והוא הספיק רק מחצית מעבודתו, אך לא ברור אם המשיך את ששת החודשים האחרונים בגלותו.
ייתכן שאובידיוס עבד על ׳גלגולי צורות׳ וה׳פסטיבלים׳ במקביל, בשנים בין 2 ל-8 לספירה. בפתיחת היצירה ישנה הקדשה לגרמאניקוס היורש האימפריאלי ואחיינו של טיבריוס, ובספר השני נוספת לה הקדשה לאוגוסטוס עצמו.
הפואמה מסבירה את המקורות והמנהגים של הפסטיבלים הרומים החשובים בסדר כרונולוגי, יחד עם אזכורים של סיפורי מיתולוגיה, ומידע על אסטרונומיה וחקלאות בהתאם לעונות. אובידיוס משתמש במחקר האלים כדי לדבר על עונות וחודשי השנה, קורא לעצמו במהלך היצירה כוהן (vates) ומספר כעד ראייה בגוף ראשון על לוח השנה והחגים. בנוסף הוא מתאר מנהגים פלביים (plebs) למדי, אשר חלק מהמבקרים מתקופתו פירשו כחתרניים תחת החקיקה המוסרית של אוגוסטוס.
היצירה מציעה תובנות על רוח החברה הרומית בצומת מכריעה בהתפתחות התרבותית בתקופה האוגוסטנית המאוחרת. היצירה נקראת לרוב כעבודה של חגיגה לאומית, כתוצאה של למעלה משלושים שנים של השלום והשקט האוגוסטני. עם זאת, השנים האחרונות של שלטון אוגוסטוס ידעו כישלונות צבאיים מחוץ, וחוסר שביעות רצון מקומי, וניסיונות מתגברים של אוגוסטוס להגביל את חופש הדיבור.
על היצירה > הספר הראשון - ינואר

ספר זה נפתח בפרולוג, הקדשה של הפואמה לגרמאניקוס, ותיאור של הספר כולו כלוח שנה רומי הכולל פסטיבלים, אירועים שנתיים הקשורים לאסטרונומיה, ולאחריו תיאור של המצאת לוח השנה הרומי על ידי רומולוס ונומא. הפרק הראשון הוא מעין דיאלוג בין המשורר, הכותב בגוף ראשון, לבין האל יאנוס לגבי הטבע של השני כאל יוצר ולאחר מכן על החגים של חודש ינואר. בהמשך מסופר על חג האגונאליה (אנ'), ישנו הסבר על החיות שמשמשות כקורבן, הסיפור של אריסטיוס, וסיפורם של לוטיס (אנ') ופריאפוס. הפרק השלישי מוקדש לפסטיבל הקרמנטאליה (אנ'), עם סיפורים על דמויות כגון אוגוסטוס וליוויה, המיתוס של הרקולס וקאקוס (אנ'), ומסתיים בהלל למשפחת אוגוסטוס. הפרק הרביעי והאחרון של ספר זה מתמקד בחג לאלה קונקורדיה, חגי הסמנטיבאה (אנ'), ותפילות לחקלאות, והסבר על הסעודה בארה פקיס.
על היצירה > הספר השני - פברואר

הספר מתחיל עם הסבר למקור שם החודש פברואר מהמילה febura. הוא ממשיך עם מספר סיפורים קצרים כמו סיפורו של אוריון והדולפין, שמו של אוגוסטוס כאבי המולדת (pater patriae). המיתוס של קליסטו, נפילת הפאבים במלחמת קרמרה, והסיפור של מערכת הכוכבים של הנחש, העורב והמכתש. החלק הגדול הבא הוא דיון בחג הלופרקאליה (אנ'). לאחר מכן יש הסבר של הפיכתו של רומולוס לאל קווירינוס, וממשיך לדיון בחג הפראליה (אנ'). החלק האחרון דן בחג הרגיפוגיום (אנ') ומנהגים וסיפורים סביב חג זה.
על היצירה > הספר השלישי - מרץ

את הספר השלישי מקדיש אובידיוס לאל מארס, הפטרון של החודש. בקשר לאל, אובידיוס מספר את סיפור אונס ריאה סילביה (אנ'), לידתם של רומולוס ורמוס, ומסיים את החלק הראשון בדיון על כך שמרץ היה החודש הראשון לשעבר של השנה הרומית. בהמשך הספר מארס מספר על חטיפת הנשים הסביניות כדי להסביר מדוע נשים סוגדות לו. לאחר מכן יש שני סיפורים קצרים על האסילום של רומולוס ומקדש יופיטר ויוביס, והסבר על מערכת הכוכבים שנוצרה על ידי הכתר של אריאדנה. לאחר מכן יש חלק ארוך המתאר את החגיגות לכבוד הישות האלוהית אנה פרנה (אנ') באידס, והתמקדות בסיפור של וריגיליוס על בריחת אנה פרנה מקרתגו, מסעה לאיטליה והפיכתה לנהר נומיקוס, והאגדה על ההונאה של אנה פרנה לאחר שמארס ניסה לחזר אחר מינרווה. החלק מסתיים ברצח יוליוס קיסר. סוף הספר מכיל גילוי הדבר על ידי בכחוס לכבוד חג הליברליה (אנ'), התפילות למינרווה בשביל חג הקווינקווטריוס (אנ'), והסיפור של פריקסוס והלה לכבוד הטובילוסטריום.
על היצירה > הספר הרביעי - אפריל

הספר מתחיל עם הופעתה של ונוס, שנוזפת באובידיוס על כך שהוא נטש את סגנון האלגיה הארוטית. אובידיוס ממשיך בהסבר הגנאלוגיה של המלכים הרומים ואוגוסטוס, ומסתיים בחגיגות לכבוד ונוס כאלה בוראת. לאחר מכן יש דיון בפסטיבל לכבוד קיבלי, המגנה מאטר. לשם כך אובידיוס מספר את סיפור לידת ילדיה של ריאה, הסירוס של אטיס (אנ'), העברת האלה לרומא, והסיפור של קלאודיה קווינטה. לאחר מכן יש תיאור חג הקריאליה (אנ'), חטיפת פרספונה, הנדידה של קרס, וחזרת פרספונה לאולימפוס. החלק הבא מוקדש לחג הפריליה (אנ'), שכולל תפילות חקלאיות, הסברים על מנהגים, ומותו של רמוס. החלק האחרון מספר את סיפור מצנטיוס (אנ'), המלך האטרוסקי, וזיקתו לחג הוינאליה, ומכיל את התפילות החקלאיות לחג הרוביגאליה.
על היצירה > הספר החמישי - מאי

הספר מתחיל עם הצגת המוזות את שלושת ההסברים לשם החודש; האלה מאיסטאס, הזקנים הרומים (maiores) ומאיה, אמו של מרקוריוס. אובידיוס לא מצליח להחליט איזה מההסברים הוא הנכון. בחלק הבא פלורה מופיעה ומדברת על המקור שלה, על העזרה שלה בהריון יונו, והמקור הפוליטי למשחקים שלה. החלק הבא מדבר על הטקסים סביב פסטיבל הלמוריה, והלווייתו של רמוס. לאחר מכן סיפור לידתו של אוריון, סיפור בניית מקדש מארס אולטור (פורום אוגוסטוס), סיום הקרבות האדם ברומא, הפולחן למרקוריוס, ומוות קסטור ופולוקס.
על היצירה > הספר השישי - יוני

הספר מתחיל בפרולוג, בו האלות יונו ויובנטס (הבה) מתווכחות על מקור השם של החודש. החלק הגדול הבא מתייחס לסיפורים, האירועים והמנהגים סביב חג הוסטאליה (אנ'), לכבוד האלה וסטה. לאחר מכן יש הסבר על חג המטראליה (אנ'), והסבר על האלה מאטר מטוטה. החלק האחרון מוקדש לעונש של אסקלפיוס.
תרגומים לעברית

שלוש פרשות מתוך לוח השנה, תרגם עמינדב דיקמן, דחק - כתב עת לספר טובה, כרך ו׳, 2016, עמ׳ 215- 228.
לקריאה נוספת

Newlands, C., “Mandati Memores: Political and Poetic Authority in the Fasti”, in The Cambridge Companion to Ovid, P. Hardie ed. Cambridge: Cambridge University Press, 2002, pp. 200-216.
Herbert-Brown G., "Fasti: The Poet, the Prince, and the Plebs" in A Companion to Ovid, P. Knox, ed. Oxford: Blackwell Publishing, 2009.
הערות שוליים

↑  אובידיוס, תוגות, 549- 552.
↑  G. Herbert-Brown, 2009, p.126.
↑  C. Newlands, 2002, p. 200.
↑  אובידיוס, פסטיבלים, 1. 1- 62.
↑  אובידיוס, פסטיבלים, 1. 63- 294.
↑  אובידיוס, פסטיבלים, 1. 317- 456.
↑  אובידיוס, פסטיבלים, 1. 461- 636.
↑  אובידיוס, פסטיבלים, 1. 637- 724.
↑  אובידיוס, פסטיבלים, 2. 1- 54.
↑  אובידיוס, פסטיבלים, 2. 79- 266.
↑  אובידיוס, פסטיבלים, 2. 267- 474.
↑  אובידיוס, פסטיבלים, 2. 475- 532.
↑  אובידיוס, פסטיבלים, 2. 533- 616.
↑  אובידיוס, פסטיבלים, 2. 685- 855.
↑  אובידיוס, פסטיבלים, 3. 1- 166.
↑  אובידיוס, פסטיבלים, 3. 167- 298.
↑  אובידיוס, פסטיבלים, 3. 429- 458.
↑  אובידיוס, פסטיבלים, 3. 459- 516.
↑  אובידיוס, פסטיבלים, 3. 523- 710.
↑  אובידיוס, פסטיבלים, 3. 713- 878.
↑  אובידיוס, פסטיבלים, 4. 1- 132.
↑  אובידיוס, פסטיבלים, 4. 179- 375
↑  אובידיוס, פסטיבלים, 4. 393- 620.
↑  אובידיוס, פסטיבלים, 4. 721- 826.
↑  אובידיוס, פסטיבלים, 4. 863- 942.
↑  אובידיוס, פסטיבלים, 5. 1- 110.
↑  אובידיוס, פסטיבלים, 5. 159- 378.
↑  אובידיוס, פסטיבלים, 5. 419- 490
↑  אובידיוס, פסטיבלים, 5. 493- 720.
↑  אובידיוס, פסטיבלים, 6. 1- 100.
↑  אובידיוס, פסטיבלים, 6. 249- 268.
↑  אובידיוס, פסטיבלים, 6. 473- 569.
↑  אובידיוס, פסטיבלים, 6. 733- 762.
| --- | --- |
בקרת זהויות :  NLI: 987007592628905171  PLWABN: 9810652036405606  BnF: cb12213123n (data)  GND: 4210468-3  LCCN: n85284919  NLA: 35798067  NLG: 93815  SUDOC: 028323793  VcBA: 492/10415  VIAF: 2874152139981011100004   WorldCat (עם VIAF): 2874152139981011100004
קארן או

| --- | --- |

 לידה:  22 בנובמבר 1978 (בת 46) פוסאן, קוריאה הדרומית 
 שם לידה:  Karen Lee Orzolek 
 מקום לימודים:  אוברלין קולג'  בית הספר דווייט-אנגלווד  בית הספר לאמנויות ע"ש טיש  Elisabeth Morrow School 
 תקופת הפעילות:  מ-2000 
 הושפעה על ידי:  פי ג'יי הארווי 
 בן או בת זוג:  Barnaby Clay 
 karenomusic.com
 
קארן לי אורזולק (נולדה ב-22 בנובמבר 1978), הידועה במקצועה בשם קארן או, היא זמרת אמריקאית, כותבת שירים, מוזיקאית ומפיקת תקליטים ילידת דרום קוריאה. היא הזמרת הראשית של להקת הרוק האמריקאית Yeah Yeah Yeahs.
חיים מוקדמים

היא נולדה בבוסאן, דרום קוריאה, בת לאם קוריאנית ואב פולני. המשפחה עברה בסופו של דבר לאנגלווד, ניו ג'רזי, שם גדלה וסיימה את לימודיה בבית הספר דווייט-אנגלווד. על ילדותה, היא ציינה כי "זה כמעט מביך כמה התנהגתי טוב, וכנראה בגלל זה אני עושה דברים כמו לירוק על עצמי מים על הבמה כמבוגרת". היא למדה בקולג' אוברלין לפני שעברה לבית הספר טיש לאמנויות של אוניברסיטת ניו יורק.
קריירה

קארן או ידועה בעיקר בתור הסולנית הראשית של הלהקה Yeah Yeah Yeahs. היא גם ידועה בחוש האופנה שלה, כשהיא לובשת תלבושות ראוותניות שנעשו על ידי חברת מעצב האופנה כריסטיאן ג'וי. ההופעה הראשונה שלהם אי פעם הייתה פתיחה ל-The White Stripes.
קריירה > קריירת סולו

אלבום הסולו הראשון, Crush Songs, יצא ב-9 בספטמבר 2014. הוא שוחרר ב-Cult Records דרך Kobalt Label Services. ב-17 בפברואר 2015, קארן או הוציאה אלבום חי בשם Live from Crush Palace, שהוקלט במהלך שלוש הופעות ב-Hollywood Forever Cemetery Lodge Masonic Lodge בלוס אנג'לס בספטמבר 2014. האלבום כולל עיבודים חיים לשירים מ-Crush Songs, כמו גם "Hideaway" מ-Where the Wild Things Are ו-"The Moon Song" מביתה. ב-11 בינואר 2018, הוציאה את השיר "Yo! My Saint", בהשתתפות מייקל קיוואנוקה, לתמיכה בקולקציית אביב קיץ 2018 של קנזו.
Lux Prima

Lux Prima הוא האלבום המשותף של קארן או ושל המוזיקאי-מפיק Danger Mouse, שיצא ב-15 במרץ 2019. השניים נפגשו במקור כדי לדון בשיתוף פעולה ב-2007 כמעריצים הדדיים, אך לא שיתפו פעולה עד 2016 בגלל תזמון וזמינות, והביאו לאלבום Lux Prima שלוש שנים מאוחר יותר.
חיים אישיים

קארן או יצאה עם המוזיקאי אנגוס אנדרו, שהיה ההשראה לשיר "Maps" של Yeah Yeah Yeahs. בדצמבר 2011 היא נישאה לבמאי ברנבי קליי. בנם ג'נגו נולד באוגוסט 2015.